stanford-oval/wikipedia huggingface dataset:
Sunborn Princess
Palvelut

Sunborn Yacht Hotel -hotellilaivassa on 140 hyttiä, joista viisi on sviittejä. Lisäksi laivassa on 45 hengen auditorio, kolme kokoustilaa, 15 hengen tilaussauna, baari ja tilausravintola.
Aiheesta muualla

Naantali Spa Hotel
Naantali Spa Hotel: Sunborn Yacht Hotel (Arkistoitu – Internet Archive)
Rodolfo Chikilicuatre

| Rodolfo Chikilicuatre |
| --- | --- |

Henkilötiedot
Koko nimi:  David Fernández Ortiz
Syntynyt: 24. kesäkuuta 1970
Kansalaisuus:  Espanja
Muusikko
Taiteilijanimi:  Rodolfo Chikilicuatre
Laulukielet:  espanja
Tyylilajit:  reggaeton
Soittimet:  laulu, lelukitara
Aiheesta muualla
Kotisivut
  [ Muokkaa Wikidatassa ] [ ohje ]  
Rodolfo Chikilicuatre on espanjalaisen koomikon David Fernández Ortizin (s. 24. kesäkuuta 1970) esittämä hahmo. Rodolfo esiintyi ensimmäisen kerran tammikuussa 2008 myöhäisillan Buenafuente-tv-ohjelmassa La Sexta -kanavalla. Rodolfo Chikilicuatre valittiin netti- ja tekstiviestiäänestyksessä edustamaan Espanjaa vuoden 2008 euroviisuihin.
Rodolfo Chikilicuatre on elvis-peruukkia käyttävä argentiinalainen, joka on keksinyt vibraattorikitaran. Edustuskappale ”Baila el Chiki-chiki” parodioi reggaeton-musiikkia.
Chikilicuatren esitystä ”Baila el Chiki-chiki” promotoitiin ohjelmassa ja se sai yli puolet äänestyksen äänistä. Kappaleesta poistettiin voiton jälkeen euroviisujen sääntöjen edellytysten vuoksi viittauksia eräisiin poliitikkoihin kuten Zapateroon ja Mariano Rajoyhin, jotka mainittiin vain etunimillä. Viittaus Hugo Cháveziin jäi pois, vaikka Juan Carlos I:een ja hänen tölväisyynsä ”¿Por qué no te callas?” Chávezille viitattiin. Lisäksi kappaletta pidennettiin, koska alkuperäinen kappale oli vain minuutin ja 20 sekunnin pituinen.
Suru raivosi sydämeni pimeydessä

| Suru raivosi Sydämeni Pimeydessä Dark the Suns |
| --- | --- | --- |

Studioalbumin tiedot
 Julkaistu: 9. huhtikuuta 2021
 Kesto: 44.19
 Levy-yhtiö: Inverse Records
Dark the Sunsin muut julkaisut
| Sleepwalking in a Nightmare 2010 | Suru raivosi Sydämeni Pimeydessä 2021 | Raven And The Nightsky 2023 |
Suru Raivosi sydämeni pimeydessä on suomalaisen goottimetallin yhtyeen Dark the Sunsin neljäs studioalbumi, joka julkaistiin 9. huhtikuuta 2021. Albumilta julkaistiin singlet ”Suru Raivosi Sydämeni Pimeydessä”, ”Seeker”, ”Everywhere” ja ”The Secrets of Time”.
Kappaleet

Spirit in the Dark – 3.56
Everywhere – 5.05
Suru raivosi sydämeni pimeydessä – 4.20
Hope in Our Hands – 4.48
The Secrets of Time – 4.12
Seeker – 4.01
Storm of Fire – 4.39
Taivas itki tulta – 3.36
Shadows in the Void – 3.46
Enkelsiipi – 5.51
Aiheesta muualla

Suru raivosi sydämeni pimeydessä Discogsissa. (englanniksi)
Albumi Suru raivosi sydämeni pimeydessä Encyclopaedia Metallum -sivustolla (englanniksi)
Sotaylioikeus

Sotaylioikeuden täysi-istunto.
Sotaylioikeus oli Suomessa vuosina 1920–1952 toiminut sotatuomioistuin, joka toimi sotilasrikosasioissa ylioikeutena. Sotaylioikeus perustettiin vuonna 1920 annetulla lailla sotatuomioistuimista ja oikeudenkäynnistä niissä ja lakkautettiin rauhan aikana vuonna 1952, jolloin sen tehtävät siirrettiin samana vuonna perustetulle Helsingin hovioikeudelle.
Sotaylioikeus vuosina 1920–1940 > Sotaylioikeuden jäsenet

Sotaylioikeuteen kuului puheenjohtajana sotaylituomari, jolla tuli olla taitoa ja kokemusta tuomarintoimessa, sekä jäseninä kaksi lainoppinutta sotaylituomaria ja kaksi vähintään esiupseerin arvoista upseeria, joista toisen tuli kuulua armeijaan ja toisen laivastoon. Oikeudessa oli siis kolme lainoppinutta sotaylituomaria ja kaksi sotilasjäsentä.
Sotaylioikeus vuosina 1920–1940 > Sotaylioikeuden tehtävät > Ensimmäisenä oikeusasteena

Sotaylioikeuden tuli ensimmäisenä oikeusasteena tuomita seuraavissa asioissa, silloin kun ne kuuluivat sotatuomioistuimeen:
valtiopetosta, maanpetosta ja sotapetosta koskevissa asioissa;
asioissa, jotka koskevat upseerien ja sotaväen palveluksessa olevien siviilivirkamiesten tekemiä rikoksia sekä sotaylioikeuden puheenjohtajan, jäsenten ja virkamiesten virkarikoksia;
jos valtakunnan armeijan tai laivaston päällikköä, kenraalia tai amiraalia, taikka itsenäisen joukon päällikköä hänen käskynalaisensa puheella tai teolla loukkaa tai ahdistaa;
sotaoikeuden puheenjohtajan tai jäsenen tuomarinviran toimittamisessa tapahtunutta virkavirhettä tai laiminlyöntiä koskevissa asioissa;
jos joku sotaväen rikoslain alainen pahoinpitelee tai loukkaa sotatuomioistuimen puheenjohtajaa tai jäsentä tämän ollessa virkatoimessa tahi virkatoimen vuoksi; sekä
asioissa, jotka muuten ovat sen laatuisia, että yleisen lain tahi erityisen asetuksen mukaan hovioikeus niissä tuomitsee ensimmäisessä oikeusasteessa.
Sotaylioikeus vuosina 1920–1940 > Sotaylioikeuden tehtävät > Ylioikeutena

Sotaylioikeus ratkaisi myös:
valitukset ja kantelut sotaoikeuden päätöksistä;
sotaoikeuden päättämät ja sotaylioikeuden tarkastettavaksi alistamat asiat; sekä
tuomiokapitulin päättämät asiat, jotka ensin on käsitelty sotaoikeudessa ja jotka ovat tuomiokapitulista alistettuina tai valitusteitse joutuneet ylioikeuden tarkastettaviksi.
Sotaylioikeuden oli myöskin valvottava ja pidettävä huolta siitä, että oikeutta sen alaisissa sotaoikeuksissa käytettiin lain oikean tarkoituksen mukaisesti.
Sotaylioikeus vuosina 1920–1940 > Oikeudenkäynti sotaylioikeudessa

Sotaylioikeus kokoontui puheenjohtajan kutsusta istuntoon niin usein kuin asiat vaativat. Muuten asioiden käsittelyssä noudatettiin soveltuvin osin, mitä asioiden käsittelystä hovioikeudessa oli yleisesti säädetty.
Muutoksenhausta oli säädetty, että eräissä törkeissä asioissa sotaylioikeus alisti päätöksensä korkeimman oikeuden tutkittavaksi. Toisissa asioissa taas oli asianosaisilla valitusoikeus korkeimpaan oikeuteen. Vähäisissä asioissa sotaylioikeuden päätös oli lopullinen, eikä siitä saanut valittaa.
Sotaylioikeus vuosina 1920–1940 > Syyttäjänä sotaviskaali

Virallisena syyttäjänä sotaylioikeudessa oli sotaviskaali. Hänet nimitti tehtävään korkein oikeus sotaylioikeuden esityksestä, ja hänen oli oltava lainoppinut. Sotaviskaalin oli oikeuskanslerin valvonnan alaisena pidettävä silmällä sitä tapaa, millä syyttäjäpuhevaltaa sotaoikeuksissa käytettiin. Sotaylioikeuden virallinen syyttäjä oli velvollinen ajamaan syytettä asioissa, joiden käsitteleminen kuului sotaoikeudelle, sekä tarpeen vaatiessa toimittamaan asiassa alustavan tutkimuksen. Hänen oli noudatettava myös, mitä syyttäjästä oli yleisesti säädetty, sekä sotaviskaalin soveltuvin kohdin hovioikeuden kanneviskaalista annettuja säännöksiä.
Asekätkentäjuttu

Vuoden 1947 asekätkentäoikeudenkäyntiä varten sotaylioikeuteen perustettiin syytettyjen suuren määrän takia uusia osastoja, joiden ainoana tehtävänä oli käsitellä asekätkentäjuttua. Syytteet vuosina 1944-45 tapahtuneista teoista perustuivat 24. tammikuuta 1947 säädettyyn lakiin aseellisen toiminnan luvattoman valmistelun rankaisemisesta eräissä tapauksissa.
Aiheesta muualla

Laki sotatuomioistuimista ja oikeudenkäynnistä niissä (93/1920). Annettu 16. huhtikuuta 1920.
Laki eräistä väliaikaisista poikkeuksista sotatuomioistuimista ja oikeudenkäynnistä niissä annettuun lakiin (268/1947). Annettu 11. huhtikuuta 1947.
Laki sotaylioikeudelle kuuluvien tehtävien siirtämisestä Helsingin hovioikeudelle (19/1952). Annettu 18. tammikuuta 1952.
Suren Erzinkjan

Suren Erzinkjan Etsivän keskuspoliisin arkistokuvassa vuodelta 1930, jolloin hän loikkasi Suomeen.
Suren Erzinkjan (ar. Սուրեն Երզնկյան, Ruotsissa Sourène Erzinkian-Lorelli, salanimet Imam Raguza, H. Lorelli ja Arzen tai Arsene Azatiani. 1881 Tiflis, Georgia – 1963 Ruotsi) oli neuvostoliittolainen diplomaatti, joka loikkasi 1920–1930-lukujen vaihteessa Suomeen.
Armenialaissyntyinen Erzinkjan toimi 1920-luvulla Neuvostoliiton kauppavaltuutettuna Suomessa ja häntä pidettiin Anastas Mikojanin suojattina. Erzinkjanin ja Neuvostoliiton Suomen-lähettilään Ivan Maiskin välinen valtataistelu johti lopulta siihen, että Erzinkjan loikkasi 1930.
Erzinkjan kirjoitti Stalinista vuonna 1938 salanimellä Imam Raguza kirjan, joka julkaistiin Suomessa 1941 nimellä Moskovan hirmuvaltias. Teos kuului Suomessa sotien jälkeen niin sanottuihin kiellettyihin kirjoihin.
Erzinkjan muutti Ruotsiin vuonna 1944 vaaran vuosien aikana. jossa hän jatkoi kirjoittamista.
Hänen puolisostaan  Göta Fjäll-Erzinkianista, johon hän tutustui Helsingissä asuessaan, on tehty  dokumentti  Hennes armeniske prins vuonna 1997.
Vekselipetosjuttu

Vuonna 1931 hänet tuomittiin kahdeksaksi kuukaudeksi vankeuteen yllytyksestä petokseen ns. vekselijutussa. Tapauksessa Ersinkian oli luovuttanut talonomistaja Herman Valentin Schalinille vekselin, jonka arvoa tämä taas oli vaatinut Neuvosto-Venäjän kauppavaltuuskunnan maksamaan. Valtuuskunnan mukaan Ersinkian ei kirjoitushetkellä ollut enää ollut sen palveluksessa. Schalin esitettiin petosyrityksessä vekselin omistajaksi, koska hän oli neuvotellut kauppavaltuuskunnan kanssa suurehkosta metsäkonsessiosta ja olisi siten ollut uskottava vekselin omistajaksi. Schalin tuomittiin petoksesta täyttä ymmärrystä vailla olevana kuudeksi kuukaudeksi vankeuteen. Lääninvankilan lääkärin todistuksen mukaan hän oli psykopaatti ja vanhuuden tylsistyttämä. Oikeudenkäynnin kuulusteluissa Ersinkian ja Schalin kertoivat, että Itä-Karjalan metsäkonsessioneista kilpaillut Hella Vuolijoki oli suhteissa Tšekan kanssa ja antoi sille poliittisia tietoja. Tapauksessa tuomittiin kuritushuonerangaistuksiin myös liikemies Lauri Raikas sekä rouvat Hilma Koskinen ja Anna Niskanen (Eerola).
Teokset

Salanimellä Imam Raguza
La vie de Staline, Paris : Fayard, 1938.; engl. The Life of Stalin; suomeksi Moskovan hirmuvaltias,  WSOY, 1941
Iivana mushikka ja kunnon neuvostolehmä, Omakustanne 1941
Sovetismin luhistuminen Suur-Saksan iskuista, Omakustanne 1941
Kaukasien min fosterjord, Dagens böcker, Malmö, tryckt i Lovisa 1944
Kaukasiska folksagor, Helsingfors Söderström 1945 ja Stockholm : Koop. förb., 1945
Muilla salanimillä
Lorelli, H.: Kamo – tsaarivallan vihollinen . Gummerus 1934
Lorelli, Kamó tsarismens bekämpare, Lenins vän och lärjunge, Stalins kamrat och landsman. – Helsingfors, 1934.
Azatiani, Arsene, Stalin och Sovjetunionen. Uppsala : Nyblom & Hårshagen,1945.
Aiheesta muualla

Kimmo Rentola: Neuvostodiplomaatin loikkaus Helsingissä 1930. Supo, 2007. (Ei myynnissä, saatavana Suposta)
Stuxnet

Stuxnet on Windows-spesifinen tietokonemato, jonka raportoi ensimmäisenä kesäkuussa 2010 valkovenäläinen turvallisuusyritys VirusBlokAda. Se on ensimmäinen mato, joka vakoilee ja uudelleenohjelmoi teollisuusjärjestelmiä.
Mato tuli suureen tietoisuuteen, kun maailmalla levisi tieto, että mato oli päässyt Iranin ydinlaitoksiin saastuneessa USB-muistitikussa. Iran on pidättänyt joukon venäläisiä teknikkoja, jotka olivat rakentamassa Bušehrin ydinvoimalaitosta. Iran on uhannut syypäiksi epäilemiään Yhdysvaltoja ja Israelia kostoiskulla, jotka se toteuttaisi perinteisen sodankäynnin keinoin.[lähde? ] Tietoturva-asiantuntijoiden mukaan Stuxnetin koodi on hyvin taitavasti tehty ja se on voittoa tavoittelematon, joten sen taustalla on suurella todennäköisyydellä valtio tai valtioita.
Vuonna 2012 heinäkuun 1. päivän artikkeli New York Timesissa kertoi, että Stuxnet on osa Yhdysvaltain ja Israelin tiedusteluoperaatiota nimeltä "Operaatio Olympialaiset", joka sai alkunsa presidentti George W. Bushin aikaan ja jota laajennettiin presidentti Barack Obaman valtakaudella. Edward Snowden vahvisti heinäkuussa 2013, että Stuxnet oli Yhdysvaltojen ja Israelin yhteistyössä kehittämä.
Toiminta

Stuxnetin pääsy Iranin Natanzin rikastuslaitoksen järjestelmään tapahtui luultavasti muistitikuilla, koska tietokoneita ei ollut kytketty turvallisuussyistä Internetiin. Mato hyökkäsi Windows-käyttöjärjestelmää vastaan hyödyntäen neljää haavoittuvuutta, joista kaksi oli ennalta tuntemattomia ns. nollapäivähaavoittuvuuksia. Mato asensi rootkitin, jolla se pysyi laitteissa.
Kaksi palvelinta, toinen Tanskassa ja toinen Malesiassa, oli luotu madon päivitystä ja hallinnointia varten, ja ne mahdollistivat myös teollisuusvakoilun madon pystyessä lähettämään tietojaan takaisin palvelimille. Kun mato paljastui, joutuivat tietoturvayritysten sivut verkkohyökkäysten kohteeksi ja madon levittäjä ehti hävittää jäljet itsestään. Mato hyödynsi tulostinpalveluita ja muun muassa RPC-protokollaa sekä muutti Siemensin teollisuuskoneohjaimen koodia aiheuttaakseen vahinkoa tuotantoprosessille.
Stuxnetin oletettu synty

Matoa pidetään asiantuntijoiden mukaan Israelin ja Yhdysvaltojen yhteishankkeena, jota valmisteltiin kaksi vuotta ja joka on George W. Bushin ja Obaman hyväksymä. Hankkeen taustalla oli tarve löytää ei-sotilaallinen tapa jarruttaa tai estää Iranin väitetty halu rakentaa ydinase. Mato oli ennalta laajalti testattu Israelin salaisessa Dimonan ydinkeskuksessa, jonne oli luotu Iranin uraanirikastamojen sentrifugeja jäljittelevä laitteistokokonaisuus. Madon kohteena oli Siemensin toimittama sentrifugien ohjauslogiikka ja madon toiminta-ajatuksena oli sabotoida laitteisto ajamalla sentrifugit niiden toimintarajojen yli. Madon saastuttamat ohjaustietokoneet lähettivät virheelliset ohjearvot suomalaisen Vaconin valmistamille taajuusmuuttajille, jotka saamiensa ohjearvojen mukaisesti vuorostaan syöttivät tehoa sentrifugien moottoreille, saaden ne pyörimään väärällä nopeudella. Edward Snowden vahvisti heinäkuussa 2013, että Stuxnet oli Yhdysvaltojen ja Israelin yhteistyössä kehittämä.
Turvallisuustutkijat olivat aikaisemmin uskoneet madon kehittyneen Kiinassa, jossa sijaitsee Vaconin taajuusmuuttajatehdas. Kiinalaisviranomaisten tiedettiin kuulustelleen muutamia Vaconin työntekijöitä ja takavarikoineen heiltä paljon taajuusmuuttajiin liittyvää aineistoa. Mahdollista motiivia Kiinan osallistumiseen ei löydetty.
Koodista tehtyjä havaintoja

Stuxnetin koodissa on hakemistopolku, jonka nimi sisältää sanan "Myrtus", suomeksi myrtti. Tämä on tulkittu viittaukseksi raamatun Esterin kirjaan. Ester tunnetaan raamatussa myös nimellä Hadassa, joka on latinaksi myrtus. Tätä on pidetty ovelana symbolisena sanaleikkinä, joka viittaa erääseen Esterin kirjan kohtaan. Siinä persialaiset hautovat juutalaisten tuhoamista, mutta juutalaiset tekevät Esterin ansiosta aikeet torsoksi hyökkäämällä itse persialaisten kimppuun. Kun Stuxnet onnistuu lamauttamaan saastuttamansa isäntäkoneen, se lyö koneeseen digitaalisen leiman 19790509. Tämä tarkoittaa ehkä päivämäärää, mutta numerosarjaa on tulkittu kahdella tavalla. Yhden tulkinnan mukaan kyseessä on jonkun syntymäpäivä, ehkäpä jonkun Stuxnetin koodanneista henkilöistä. Toisen tulkinnan mukaan 9.5.1979 viittaa päivään, jolloin Iranin islamilainen tasavalta hirtti vakoilusta syytetyn juutalaisen Habib Elghanianin.
Aiheesta muualla

To Kill a Centrifuge – Ralph Langner (PDF) (englanniksi)
Street Fighter V

| Street Fighter V |
| --- | --- |
Kehittäjä:  Capcom
Julkaisija:  Capcom
Jakelija:  Steam, Humble Store, PlayStation Now ja PlayStation Store
Pelisarja:  Street Fighter
Pelimoottori:  Unreal Engine 4
Julkaistu:  PlayStation 4NA 16. helmikuuta 2016EU 16. helmikuuta 2016
Lajityyppi:  taistelupeli
Pelimuoto:  yksinpeli, moninpeli, PvP, jaetun näytön moninpeli (d) ja survival mode (en) (käännä suomeksi)
Ikäluokitus:  ESRB: T  Virheellinen ESRB-arvo
Alusta:  PlayStation 4, Microsoft Windows
Jakelumuoto:  Digitaalinen jakelu ja Blu-ray-levy
Lisää peliartikkeleitaVideopelien teemasivulla
Street Fighter V on Capcomin ja Dimpsin tekemä tappelupeli Street Fighter -pelisarjaan, joka on julkaistu vuonna 2016.
Peli käyttää Unreal Engine 4:ää pelimoottorina.
Hahmot

Pelissä on julkaisuhetkellä mukana 16 hahmoa.
Lisähahmoja on saatavilla ladattavana sisältönä.
Pelaaminen

Pelissä on survival-, versus-, challenge- ja training-tilat.
Pelissä on vaikeuasteet helppo (easy), normaali (medium), vaikea (hard) ja helvetti (hell).
Vastaanotto

GameSpot antoi pelille arvosanan 7/10.
Aiheesta muualla

Street Fighter V MobyGamesissa (englanniksi)
Street Fighter
| --- | --- |
Videopelit:   Street Fighter  Street Fighter II Super Street Fighter II  Super Street Fighter II Turbo  Turbo HD Remix  Street Fighter Alpha Alpha 2  Alpha 3  Street Fighter III  Street Fighter IV Super Street Fighter IV  Ultra Street Fighter IV  Street Fighter V  Street Fighter 6 
Spin-off-pelit:   Street Fighter 2010  Street Fighter: The Movie  Street Fighter EX EX2  EX3  Super Puzzle Fighter II Turbo  Super Gem Fighter Mini Mix  Street Fighter Online: Mouse Generation 
Muut pelit:   X-Men vs. Street Fighter  Marvel Super Heroes vs. Street Fighter  Street Fighter X Tekken  Tekken X Street Fighter 
Hahmot:   Akuma  Balrog  Blanka  Cammy  Chun-Li  Dan  Dhalsim  E. Honda  Fei-Long  Guile  Ken  M. Bison  Ryu  Sagat  Sakura  T. Hawk  Vega  Zangief 
Elokuvat:   Street Fighter (1994)  Street Fighter: The Legend of Chun-Li (2009) 
Animaatioelokuvat:   Street Fighter II: The Animated Movie (1994)  Street Fighter Alpha: The Animation (1999)  Street Fighter Alpha: Generations (2005)  Street Fighter IV: The Ties That Bind (2009) 
Televisiosarjat:   Street Fighter II V (1995)  Street Fighter (1995–1997)  Street Fighter: Assassin's Fist (2014) 
Sarjakuvat:   Street Fighter II: Ryu  Street Fighter: Sakura Ganburu! 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Street Fighter V
Kuvassa Necalli ja Dhalsim
Käännös suomeksi
Robert Mulligan

Robert Mulligan suunnilleen vuonna 1991.
Robert Mulligan (23. elokuuta 1925 – 20. joulukuuta 2008) oli yhdysvaltalainen elokuvaohjaaja. Hän opiskeli Fordhamin yliopistossa ja palveli toisessa maailmansodassa.
Mulligan voitti menestyksekkään uransa aikana Emmy-palkinnon (1960) ja oli lisäksi ehdolla kaksi kertaa Golden Globen ja kerran Oscar-palkinnon saajaksi.
Mulliganin tunnetuimpia elokuvia ovat Kuin surmaisi satakielen (1962) ja Kesä ’42 (1971).
Hän oli näyttelijä Richard Mulliganin veli.
Aiheesta muualla

Robert Mulligan Internet Movie Databasessa. (englanniksi)
Robert A. Carter

Robert A. Carter on yhdysvaltalainen kirjailija. Hän on kotoisin keskilännestä ja asuu Richmondissa Virginiassa. Hänen tuotantonsa on monipuolista ja sitä on julkaistu laajalti maailmalla. Carter on kirjoittanut sekä fiktiivisistä aiheista että tositapahtumista, ja hän on erityisesti perehtynyt Lännen valloituksen historiaan.
Robert Murić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. maaliskuuta 1996 (ikä 28)
Syntymäpaikka:  Varaždin, Kroatia
Pelipaikka: hyökkääjä
Pituus: 182 cm
Seura
Seura:  Ajax
Pelinumero: 18
Junioriseurat
–2014:  Dinamo Zagreb
Seurat
| Vuodet | Seura | O | (M) |
| 2014– |  Ajax | 0 | (0) |
| 2014– | →  Jong Ajax | 5 | (1) |
| Yhteensä | Yhteensä | 5 | (1) |
 Seurajoukkueuran tilastot kattavat vain kansalliset sarjat, päivitetty 18. joulukuuta 2014.
Robert Murić (s. 12. maaliskuuta 1996 Varaždin, Kroatia) on kroatialainen jalkapalloilija, pelipaikaltaan hyökkääjä. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia.
Murić siirtyi 1. heinäkuuta 2014 Ajaxiin kroatialaisesta NK Dinamo Zagrebista.
Saavutukset

Ajax:
Alankomaiden supercupin toinen sija: 2014–2015
Suresnes

| Suresnes |
| --- | --- |
 Suresenes ja Seine
 vaakuna
 Suresnesin sijainti Pariisin metropolialueella
 Koordinaatit: 48°52′00″N, 02°13′00″E 
Valtio:  Ranska
Hallintoalue:  Île-de-France
Departementti:  Hauts-de-Seine
Arrondissementti:  Nanterre
Kantoni:  Suresnes
Hallinto:  
 – Hallinnon tyyppi:  Kunta
 – Pormestari:  Christian Dupuy
Pinta-ala:  
 – Kokonaispinta-ala:  3,79 km²
Väkiluku (2014):  48 526
 – Väestötiheys:  12 803,7 as./km²
Postinumero:  92150
 
 www.ville-suresnes.fr 
Infobox OKVirheellinen NIMI-arvo: 
Suresnes [syˈʁɛn̪] on Ranskan kunta Pariisin läntisellä esikaupunkialueella. Se sijaitsee 9 kilometrin päässä Pariisin keskustasta. Suresnesissä on arviolta 48 526 asukasta (vuonna 2014) ja sen pinta-ala on 3,79 neliökilometriä. Naapurikuntia ovat Neuilly-sur-Seine, Saint-Cloud ja Boulogne-Billancourt. Suresnes sijaitsee Bois de Boulognen puiston vieressä. Seinejoki virtaa Suresnesin läpi.
Suresnesissä on kaksi rautatieasemaa: Suresnes-Mont-Valérienin RER-asema sekä toinen, josta pääsee Pariisin Saint Lazaren rautatieasemalle.
Sairaala

Suresnes’ssa sijaitsee myös sairaala Hôpital Foch.
Oppilaitoksia

SKEMA Business School
Aiheesta muualla

Kuvia tai muita tiedostoja aiheesta Suresnes Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Suresnes
Käännös suomeksi
Suresh Babu

Suresh Babu (10. helmikuuta 1953 Kollam, Kerala – 19. helmikuuta 2011 Ranchi, Jharkhand) oli intialainen yleisurheilija, päälajeinaan pituus- ja korkeushyppy sekä kymmenottelu. Hän syntyi Keralassa.
Babu kuoli 19. helmikuuta 2011.
Nuoruus

Babu syntyi 10. helmikuuta 1953 Keralassa, Intiassa. Hänen ensimmäinen esiintymisensä kansallisella tasolla oli Jalandharissa 1969[lähde? ]. Kolme vuotta myöhemmin hän voitti korkeushypyssä Intian mestaruuden[lähde? ]. Babu oli korkeushyppääjä kuuden vuoden ajan, kunnes siirtyi pituushyppääjäksi[lähde? ]. Hän voitti korkeushypyn Intian mestaruuden kuusi kertaa, pituushypyn Intian mestaruuden kolme kertaa vuosina 1974, 1977 ja 1979[lähde? ], kolmiloikan Intian mestaruuden kolmesti 1974, 1976 ja 1978[lähde? ] ja myös kymmenottelun Intian mestaruuden kolme kertaa.
Kansainvälinen ura

Ensimmäisen kerran Babu kilpaili kansainvälisellä tasolla kesäolympialaisissa 1972, jossa karsiutui korkeushypyn loppukilpailusta. Ensimmäisen mitalinsa hän ansaitsi vuoden 1974 Aasian kisoissa, pronssia kymmenottelusta. Hän voitti kymmenottelun Aasian-mestaruuden 1975. Vuonna 1978 hän saavutti pituushypyssä kultaa Aasian kisoissa ja pronssia Kansainyhteisön kisoissa. Hän sai pituushypyssä hopeaa Aasian-mestaruuskilpailuissa 1979. Tämän jälkeen hän lopetti aktiiviuransa ja jatkoi  yleisurheilun valmennus- ja hallintotehtävissä.
Ennätykset

Lähde: Sports Reference
Korkeushyppy: 209 (1978)
Pituushyppy: 797 (1979)
Kolmiloikka: 16,18 (1976)
Kymmenottelu (v. 1962 pistetaulukko): 7380 (1973)
Palkinnot

Arjuna-palkinto 1978–1979
Käännös suomeksi
Rodolfo Cimino

Rodolfo Cimino (16. lokakuuta 1927 Palmanova – 31. maaliskuuta 2012 Veneto) oli italialainen sarjakuvakäsikirjoittaja. Hän oli Romano Scarpan tussaajana vuosina 1959–1962. Vuodesta 1962 alkaen hän käsikirjoitti lukuisia Aku Ankka -sarjakuvia. Suomessa niitä on julkaistu runsaat 300 kertaa.
Ciminon omia hahmoja ovat Milla Magian velhoystävätär Vieno Vipunen (ital. Roberta), joka esiintyi ensimmäisen kerran Giorgio Cavazzanon piirtämässä tarinassa ”Milla Magia iskee taas” (ital. Zio Paperone e le streghe in azione, Suomessa julkaistu Aku Ankan taskukirjassa 38) ja Aku Ankan avaruusihastus Reginella. Reginella esiintyi ensimmäisen kerran niin ikään Giorgio Cavazzanon piirtämässä tarinassa ”Seikkailu pinnan alla” (ital. Paperino e l’avventura sottomarina, Suomessa AATK 51:ssa).
Aiheesta muualla

Zio Paperone e il complesso del cannone - Rodolfo Ciminon käsikirjoittama ja Luciano Gatton piirtämä sarjakuva Gatton kotisivulla (italiaksi)
Robert A. Alberty

| Robert A>  Alberty.Henkilötiedot |
| --- | --- |
Syntynyt: 21. kesäkuuta 1921 Winfield, Kansas
Kuollut: 18. tammikuuta 2014 (92 vuotta)
Koulutus ja ura
Väitöstyön ohjaaja:  John Warren Williams
Tutkimusalue:  kemia
Robert A. Alberty (21. kesäkuuta 1921 Winfield, Kansas – 18. tammikuuta 2014) oli yhdysvaltalainen kemisti. Hän oli Yhdysvaltain kansallisen tiedeakatemian jäsen vuodesta 1965 lähtien.
Alberty oli Massachusetts Institute of Technologyn (MIT) professori.